CELEX: 32008R0407
Language: hu
Date: 2008-05-07 00:00:00
Title: A Bizottság 407/2008/EK rendelete ( 2008. május 7. ) az Európai Unió stabilizációs és társulási folyamatában részt vevő vagy ahhoz kapcsolódó országokra és területekre kivételes kereskedelmi intézkedések bevezetéséről szóló 2007/2000/EK tanácsi rendelet módosításáról

8.5.2008   
            
            
               HU
            
            
               Az Európai Unió Hivatalos Lapja
            
            
               L 122/7
            
         
      A BIZOTTSÁG 407/2008/EK RENDELETE
   
   (2008. május 7.)
   az Európai Unió stabilizációs és társulási folyamatában részt vevő vagy ahhoz kapcsolódó országokra és területekre kivételes kereskedelmi intézkedések bevezetéséről szóló 2007/2000/EK tanácsi rendelet módosításáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az Európai Unió stabilizációs és társulási folyamatában részt vevő vagy ahhoz kapcsolódó országokra és területekre vonatkozó kivételes kereskedelmi intézkedések bevezetéséről, a 2820/98/EK rendeletet módosításáról, illetve az 1763/1999/EK és a 6/2000/EK rendelet hatályon kívül helyezéséről szóló, 2000. szeptember 18-i 2007/2000/EK tanácsi rendeletre (1) és különösen annak 9. cikkére,
   mivel:
   
               (1)
            
            
               A 2007/2000/EK rendelet korlátlan vámmentes hozzáférést biztosított az EU piacaihoz a stabilizációs és társulási folyamat kedvezményezett országaiból és területeiről származó szinte valamennyi termék számára.
            
         
               (2)
            
            
               Az egyrészről az Európai Közösségek és tagállamaik, másrészről a Montenegrói Köztársaság közötti stabilizációs és társulási megállapodást 2007. október 15-én Luxembourgban írták alá. A hatálybalépéshez szükséges eljárások befejeződéséig egyrészről az Európai Közösség, másrészről a Montenegrói Köztársaság közötti, a kereskedelemre és a kereskedelemmel kapcsolatos ügyekre vonatkozó ideiglenes megállapodást (2) írtak alá és kötöttek meg, amely 2008. január 1-jén lépett hatályba.
            
         
               (3)
            
            
               A stabilizációs és társulási megállapodás, valamint az ideiglenes megállapodás szerződéses kereskedelmi rendszert hoz létre a Közösség és Montenegró között. Közösségi oldalon a kétoldalú kereskedelmi engedmények megegyeznek a 2007/2000/EK rendelet által előírt egyoldalú autonóm kereskedelmi intézkedésekben megállapított engedményekkel.
            
         
               (4)
            
            
               Ezért e fejlemények figyelembevétele céljából indokolt a 2007/2000/EK rendeletet módosítani. Különösen indokolt a szerződéses rendszer értelmében ugyanazon termékek vonatkozásában már vámengedményben részesülő Montenegrót elhagyni a kedvezményezettek közül. Ezenkívül szükséges a globális vámkontingensek mértékének felülvizsgálata az olyan meghatározott termékekre vonatkozóan, amelyekre a vámkontingenseket a szerződéses rendszerek alapján biztosítják.
            
         
               (5)
            
            
               A 2007. november 28-i 1398/2007/EK bizottsági rendelet (3) kivonta Montenegrót és Koszovót (4) az egyes harmadik országokból származó textiltermékek kétoldalú megállapodások, jegyzőkönyvek, egyéb megállapodások vagy egyéb különleges közösségi importszabályozás hatálya alá nem tartozó behozatalának közös szabályairól szóló, 1994. március 7-i 517/94/EK tanácsi rendelet (5) alkalmazási köréből. A 2007/2000/EK rendelet 3. cikke tehát elavult és törlendő.
            
         
               (6)
            
            
               Montenegró csak addig marad a 2007/2000/EK rendelet kedvezményezettje, amíg a rendelet a szerződéses rendszer szerint fennálló engedményeknél előnyösebb engedményeket határoz meg,
            
         
               (7)
            
            
               Az e rendeletben előírt intézkedések összhangban vannak a 2007/2000/EK rendelet 10. cikkében említett Vámkódex Bizottság véleményével,
            
         ELFOGADTA EZT A RENDELETET:
   1. cikk
   A 2007/2000/EK rendelet a következőképpen módosul:
   
               1.
            
            
               Az 1. cikk helyébe a következő lép:
               „1. cikk
               Preferenciális szabályok
               (1)   A 4. cikkben meghatározott külön rendelkezésekre figyelemmel a Bosznia és Hercegovinából, valamint Szerbia vagy Koszovó vámterületéről származó termékek – a Kombinált Nómenklatúra 0102, 0201, 0202, 0301, 0302, 0303, 0304, 0305, 1604, 1701, 1702 és 2204 vámtarifaszáma alatti árucsoport kivételével – mennyiségi korlátozások vagy azokkal azonos hatású intézkedések, illetőleg vámok és azokkal azonos hatású díjak nélkül behozhatók a Közösségbe.
               (2)   Az Albániából, a Horvát Köztársaságból, a Macedónia Volt Jugoszláv Köztársaságból vagy Montenegróból származó termékek, amennyiben úgy határozták meg, továbbra is élvezik e rendelet rendelkezéseinek, vagy bármely olyan, az e rendeletben meghatározott intézkedésnek az előnyeit, amely az Európai Közösség és ezen országok közötti kétoldalú megállapodások keretein belül meghatározott kereskedelmi kedvezményeknél előnyösebb.
               (3)   A Bosznia és Hercegovinából, illetve Szerbia vagy Koszovó vámterületéről származó, a Kombinált Nómenklatúra 1701 és 1702 vámtarifaszáma alá tartozó cukortermékek behozatalának részesülnie kell a 4. cikkben előírt engedményekből.”
            
         
               2.
            
            
               A 3. cikk hatályát veszti.
            
         
               3.
            
            
               A 4. cikk (2) bekezdésének d) pontja helyébe a következő szöveg lép:
               
                           „d)
                        
                        
                           9 175 tonna (hasított súly) a Szerbia vagy Koszovó vámterületéről származó »baby-beef« termékek.”
                        
                     
         
               4.
            
            
               A 4. cikk (4) bekezdésének helyébe a következő szöveg lép:
               „(4)   A Bosznia és Hercegovinából, valamint Szerbia vagy Koszovó vámterületéről származó, a Kombinált Nómenklatúra 1701 és 1702 vámtarifaszáma alá tartozó cukortermékek behozatalára a következő éves vámmentes kontingensek vonatkoznak:
               
                           a)
                        
                        
                           12 000 tonna (nettó tömeg) a Bosznia és Hercegovinából származó cukortermékekre;
                        
                     
                           b)
                        
                        
                           180 000 tonna (nettó tömeg) a Szerbia vagy Koszovó vámterületéről származó cukortermékekre.”
                        
                     
         
               5.
            
            
               Az I. melléklet helyébe az e rendelet mellékletében szereplő szöveg lép.
            
         2. cikk
   Azok az áruk, amelyek e rendelet hatálybalépésének napján árutovábbítás alatt állnak vagy a Közösség területén vámraktárban vagy vámszabad területen átmeneti megőrzés alatt állnak, és amelyeknek Montenegróból való származásáról megfelelő módon, az említett időpont előtt a 2454/93/EGK bizottsági rendelet (6) IV. címe 2. fejezete 2. szakaszával összhangban igazolást állítottak ki, e rendelet hatálybalépésétől számított négy hónapon keresztül továbbra is élvezik a 2007/2000/EK rendeletben biztosított előnyöket.
   3. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2008. május 7-én.
      
         
            a Bizottság részéről
         
         Peter MANDELSON
         
         
            a Bizottság tagja
         
      
   
   
      (1)  HL L 240., 2000.9.23., 1. o. A legutóbb az 530/2007/EK tanácsi rendelettel módosított rendelet (HL L 125., 2007.5.15., 1. o.).
   
      (2)  HL L 345., 2007.12.28., 1. o.
   
      (3)  HL L 311., 2007.11.29., 5. o.
   
      (4)  Az Egyesült Nemzetek Biztonsági Tanácsa 1244. számú határozatának megfelelően
   
      (5)  HL L 67., 1994.3.10., 1. o. A legutóbb az 1398/2007/EK rendelettel (HL L 311., 2007.11.29., 5. o.) módosított rendelet.
   
      (6)  HL L 253., 1993.10.11., 1. o.
   
      MELLÉKLET
      
         
            „I. MELLÉKLET
            A 4. CIKK (1) BEKEZDÉSÉBEN EMLÍTETT VÁMKONTINGENSEKRŐL
            A Kombinált Nómenklatúra értelmezési szabályainak sérelme nélkül, a termékek megnevezése csupán jelzésértékűnek tekintendő, e melléklet összefüggésében a preferenciális rendszert a KN-kódok érvényességi területe határozza meg. Ahol ex KN-kódok szerepelnek, a preferenciális rendszert a KN-kód és az ahhoz tartozó árumegnevezés együttes alkalmazása határozza meg.
            
               
            
                        Sorszám
                     
                     
                        KN-kód
                     
                     
                        Leírás
                     
                     
                        Éves kontingensmértéke (1)
                        
                     
                     
                        Kedvezményezettek
                     
                     
                        Vámtétel
                     
                  
                        09.1571
                     
                     
                        0301 91 10
                        0301 91 90
                        0302 11 10
                        0302 11 20
                        0302 11 80
                        0303 21 10
                        0303 21 20
                        0303 21 80
                        0304 19 15
                        0304 19 17
                        ex 0304 19 19
                        ex 0304 19 91
                        0304 29 15
                        0304 29 17
                        ex 0304 29 19
                        ex 0304 99 21
                        ex 0305 10 00
                        ex 0305 30 90
                        0305 49 45
                        ex 0305 59 80
                        ex 0305 69 80
                     
                     
                        Pisztráng (Salmo, trutta, Oncorhynchus mykiss, Oncorhynchus clarki, Oncorhynchus aguabonita, Oncorhynchus gilae Oncorhynchus apache és Oncorhynchus chrysogaster): élő; frissen vagy hűtve; fagyasztva; szárítva, sózva vagy sós lében tartósítva, füstölve; filé és más halhús; emberi fogyasztásra alkalmas liszt, dara és labdacs (pellet)
                     
                     
                        50 tonna
                     
                     
                        Bosznia és Hercegovina; Szerbia vagy Koszovó vámterülete
                     
                     
                        vámmentes
                     
                  
                        09.1573
                     
                     
                        0301 93 00
                        0302 69 11
                        0303 79 11
                        ex 0304 19 19
                        ex 0304 19 91
                        ex 0304 29 19
                        ex 0304 99 21
                        ex 0305 10 00
                        ex 0305 30 90
                        ex 0305 49 80
                        ex 0305 59 80
                        ex 0305 69 80
                     
                     
                        Ponty: élő; frissen vagy hűtve; fagyasztva; szárítva, sózva vagy sós lében tartósítva, füstölve; filé és más halhús; emberi fogyasztásra alkalmas liszt, dara és labdacs (pellet)
                     
                     
                        110 tonna
                     
                     
                        Bosznia és Hercegovina; Szerbia vagy Koszovó vámterülete
                     
                     
                        vámmentes
                     
                  
                        09.1575
                     
                     
                        ex 0301 99 80
                        0302 69 61
                        0303 79 71
                        ex 0304 19 39
                        ex 0304 19 99
                        ex 0304 29 99
                        ex 0304 99 99
                        ex 0305 10 00
                        ex 0305 30 90
                        ex 0305 49 80
                        ex 0305 59 80
                        ex 0305 69 80
                     
                     
                        Tengeri fogas (Dentex dentex és Pagellus spp.): élő; frissen vagy hűtve; fagyasztva; szárítva, sózva vagy sós lében tartósítva, füstölve; filé és más halhús; emberi fogyasztásra alkalmas liszt, dara és labdacs (pellet)
                     
                     
                        75 tonna
                     
                     
                        Bosznia és Hercegovina; Szerbia vagy Koszovó vámterülete
                     
                     
                        vámmentes
                     
                  
                        09.1577
                     
                     
                        ex 0301 99 80
                        0302 69 94
                        ex 0303 77 00
                        ex 0304 19 39
                        ex 0304 19 99
                        ex 0304 29 99
                        ex 0304 99 99
                        ex 0305 10 00
                        ex 0305 30 90
                        ex 0305 49 80
                        ex 0305 59 80
                        ex 0305 69 80
                     
                     
                        Tengeri sügér (Dicentrarchus labrax): élő; frissen vagy hűtve; fagyasztva; szárítva; sózva vagy sós lében tartósítva, füstölve; filé és más halhús; emberi fogyasztásra alkalmas liszt, dara és labdacs (pellet)
                     
                     
                        60 tonna
                     
                     
                        Bosznia és Hercegovina; Szerbia vagy Koszovó vámterülete
                     
                     
                        vámmentes
                     
                  
                        09.1561
                     
                     
                        1604 16 00
                        1604 20 40
                     
                     
                        Elkészített vagy tartósított szardella
                     
                     
                        60 tonna
                     
                     
                        Bosznia és Hercegovina; Szerbia vagy Koszovó vámterülete
                     
                     
                        12,5 %
                     
                  
                        09.1515
                     
                     
                        ex 2204 21 79
                        ex 2204 21 80
                        ex 2204 21 84
                        ex 2204 21 85
                        2204 29 65
                        ex 2204 29 75
                        2204 29 83
                        ex 2204 29 84
                     
                     
                        Bor friss szőlőből, amelynek tényleges alkoholtartalma legfeljebb 15 térfogatszázalék, a habzóbor kivételével
                     
                     
                        129 000 hl (2)
                        
                     
                     
                        Albánia (3), Bosznia és Hercegovina, Horvátország (4), Macedónia Volt Jugoszláv Köztársaság (5), Montenegró (6); Szerbia vagy Koszovó vámterülete
                     
                     
                        vámmentes
                     
                  
      
      
         (1)  Globális mennyiség vámkontingensenként a kedvezményezettektől származó behozatalhoz.
      
         (2)  Csökkenteni kell ezt a globális vámkontingenst, ha a 09.1588 tételszám szerint alkalmazott egyes vámkontingensek mennyisége bizonyos Horvátországból származó borok esetében növekszik.
      
         (3)  Az Albán Köztársaságból származó borra vonatkozóan az ehhez a globális vámkontingenshez az Albániával megkötött kiegészítő jegyzőkönyvben meghatározott egyedi vámkontingens kimerítését követően lehet hozzáférni. Ezeket az egyedi vámkontingenseket a 09.1512 és a 09.1513 tételszám alatt nyitották meg.
      
         (4)  A Horvát Köztársaságból származó borra vonatkozóan az ehhez a globális vámkontingenshez a Horvátországgal megkötött kiegészítő jegyzőkönyvben meghatározott egyedi vámkontingens kimerítését követően lehet hozzáférni. Ezeket az egyedi vámkontingenseket a 09.1588 és a 09.1589 tételszám alatt nyitották meg.
      
         (5)  A Macedónia Volt Jugoszláv Köztársaságból származó borra vonatkozóan az ehhez a globális vámkontingenshez a Macedónia Volt Jugoszláv Köztársasággal megkötött kiegészítő jegyzőkönyvben meghatározott egyedi vámkontingens kimerítését követően lehet hozzáférni. Ezeket az egyedi vámkontingenseket a 09.1558 és a 09.1559 tételszám alatt nyitották meg.
      
         (6)  A Montenegróból származó borra vonatkozóan az ehhez a globális vámkontingenshez a Montenegróval megkötött kiegészítő jegyzőkönyvben meghatározott egyedi vámkontingens kimerítését követően lehet hozzáférni. Ezt az egyedi vámkontingenst a 09.1514 tételszám alatt nyitották meg.”